
MUNICIPIUL TIMIŞOARA

SERVICIUL SCOLI  SPITALE
SC2018-28585/29.11.2018
________________________________________                      _____________________________
RAPORT DE SPECIALITATE

privind  propunerea proiectului  organizării şi funcţionării reţelei  şcolare  a unităţilor de învătământ preuniversitar de stat şi privat din  Municipiul Timişoara, pentru anul şcolar 2019-2020

     Având în vedere Expunerea de motive nr. SC2018-28585/29.11.2018, a Primarului Municipiului Timişoara şi Proiectul de hotărâre privind propunerea organizării şi funcţionării reţelei a unităţilor de învăţământ preuniversitar de stat şi privat din  Municipiului Timişoara, pentru anul şcolar 2019-2020.
     Facem următoarele precizări:

  Conform prevederilor art 61 alin. 2 din  Legea Educaţiei Naţionale  nr.1/2011 cu modificările  şi completările ulterioare, reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. 
     Prin Ordinul 5235/002.10.2018 al Ministerului Educaţiei  Naţionale a fost aprobată  Metodologia privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreşcolari, preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2019-2020.

     Prin adresa cu nr.13874/1/31.10.2018, înregistrată la Municipiul Timişoara sub nr. SC2018-26188/07.11.2018, Inspectoratul Şcolar Judeţean Timiş a solicitat  transmiterea  hotărâri consiliului local privind propunerea organizării şi funcţionării reţelei  a unităţilor de învăţământ preuniversitar de stat şi privat din Municipiul Timişoara, pentru anul şcolar 2019-2020, în vederea emiteri avizului  conform. 

    Conform art 24 alin 3 din Metodologia aprobată prin Ordinul 5235/002.10.2018 al Ministerului Educaţiei Naţionale, organizarea reţelei şcolare se realizează, în ordine, cu respectarea următoarelor etape:
    a) realizarea proiectului de reţea şcolară de către consiliul local/consiliul judeţean;
    b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, realizat de către consiliul local/consiliul judeţean, de către primar/preşedinte al consiliului judeţean, către inspectoratul şcolar/Ministerul Educaţiei Naţionale, cu solicitarea de emitere a avizului conform, potrivit prevederilor legale;
   c) transmiterea către autorităţile administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora);
  d) aprobarea, prin hotărâre a consiliului local sau, după caz, a consiliului judeţean, a reţelei şcolare pe baza avizului conform al inspectoratului şcolar/Ministerului Educaţiei Naţionale”.
    Unităţile de învăţământ preuniversitar de stat, privat  acreditat, privat autorizat precum şi unităţile de învăţământ conexe de stat din Municipiul Timişoara,  sunt cuprinse  în  reţeaua şcolară  pe anul şcolar 2018-2019, aprobată prin HCL nr. 90/23.02.2018, completată şi modificată prin HCL nr.450/13.09.2018, HCL nr.550/24.10.2018 HCL nr. 551/24.10.2018 şi HCL nr.603/16.11.2018.
    Analizând situaţia imobilelor în care  funcţionează  unităţile de învăţământ preuniversitar  de stat  din Municipiului Timişoara, cuprinse în reţeaua şcolară pe anul  pe anul 2018-2019, s-a constatat  că este asigurată baza materială  necesară  desfăşurării procesului de învăţămât, fapt pentru  care  în anul şcolar 2019-2020 nu se impune o reorganizare a unităţilor de învăţământ  prin  fuziune sau  divizare. 

      Structura Liceului Teologic Ortodox „Sfântul Antim Ivireanul”, inclus în reţeaua şcolară a unităţilor de învăţământ preuniversitar de stat autorizat  din Municipiului Timişoara,  în  anul  şcolar 2018-2019, va  rămâne  neschimbată şi în  anul şcolar 2019-2020.

      Reţeaua unităţilor de învăţământ preuniversitar  privat acreditat şi autorizat  se va  modifica în  anul şcolar 2019 -2020  prin  excluderea  Grădiniţei cu program Prelungit “Lui Goghiţă” din  reţeaua unităţilor de învăţământ preuniversitar privat autorizat şi includerea acesteia în reţeaua unităţilor de învăţământ preuniversitar acreditat, ca urmare a Ordinului Minsterului Educaţiei Naţionale  nr. 4909/31.08.2018.
      Reţeaua şcolară a unităţilor de învătământ preuniversitar de stat şi privat,  propusă pentru pentru anul şcolar 2019-2020 va  fi  compusă  din:   
· Reţeaua unităţilor de învăţământ de stat, care îşi va menţine structura din anul şcolar 2018-2019, conform Anexei nr. 1;

· Reţeaua  unităţilor  de învăţământ  de stat autorizat, care îşi va menţine structura  avută în anul şcolar  2018-2019, conform Anexei 1a;
· Reţeaua unităţilor de învăţământ privat acreditat, care îşi modifică structura avută în anul şcolar  2018-2019 prin includerea Grădiniţei cu program Prelungit “Lui Goghiţă”, care a fost acreditată  prin Ordinul  Minsterului  Educaţiei Naţionale  nr. 4909/31.08.2018, conform Anexei 2a;
· Reţeaua unităţilor de învăţământ  privat autorizat, care îşi  modifică structura  avută în anul şcolar  2018-2019 prin excluderea  Grădiniţei  cu program Prelungit “Lui Goghiţă” , care  a fost acreditată  prin Ordinul  Minsterului  Educaţiei Naţionale  nr. 4909/31.08.2018 conform Anexei 2b;
      Unităţile de învăţământ pentru activităţi extraşcolare, centrele de excelenţă şi cluburile sportive şcolare, vor fi comunicate autorităţi publice locale  de către Inspectoratul  Şcolar Judeţean Timiş,  o dată cu  avizul conform, în vederea includerii acestora în reţeaua şcolară.
       Pentru emiterea avizului conform, privind organizarea reţelei şcolare, Inspectoratul Şcolar Judeţean Timiş va ţine seama de criteriile prevăzute la art. 26  din Metodologia aprobată prin Ordinul 5235/02.10.2018 al Ministerului Educaţiei Naţionale.
      Având în vedere cele expuse mai sus, apreciem că proiectul de hotărâre privind propunerea organizării şi funcţionării reţelei a unităţilor de învăţământ preuniversitar de stat şi privat din Municipiul Timişoara, pentru anul şcolar 2019-2020, prevăzută în Anexele 1, 1a, 2a şi 2b, îndeplineşte condiţiile pentru a fi supus dezbaterii Consiliului Local al Municipiului Timişoara.
           PT. ŞEF SERVICIU                                                                   CONSILIER,

               Anca Lăudatu                                                                          Ciucur Ioana

